tomron87/hebrew-wikipedia-sentences-corpus huggingface dataset:
כאשר מלכה בתולה צעירה בוקעת מתא מלכה, היא בדרך כלל מחפשת מלכות יריבות בתולות ומנסה להרוג אותן.
מלכות בתולות יאתרו במהירות כל מלכה בתולה אחרת שבקעה ויהרגו אותה בעקיצה, כמו גם כל מלכה שעדיין לא יצאה מתא המלכה.
תאי מלכה שנפתחו בצד מצביעים על כך שמלכה בתולה כנראה נהרגה על ידי יריבה.
כאשר מושבה נשארת לאחר שהנחיל העיקרי עזב, הפועלות עשויות למנוע ממלכות בתולות להילחם אחת בשנייה ובתולה אחת או יותר עשויות לעזוב עם נחילים נוספים, ואילו אחרות עשויות להישאר עם שארית המושבה.
חלק מהמלכות הבתולות נצפו בורחות מהכוורת כדי להימנע מהריגתן והן מחפשות כוורת חסרת מלכה, כמו בדבורה מהזן Melipona scutellaris.
כאשר הנחיל מתמקם במבנה החדש, המלכות הבתולות חוזרות להתנהגותן הרגילה ונלחמות עד מוות ביניהן, עד שנשארת רק מלכה אחת.
אם לנחיל הראשי יש מלכה בתולה ומלכה זקנה, בדרך כלל המלכה הזקנה תישאר בחיים.
היא ממשיכה להטיל, ובתוך מספר שבועות היא תמות מוות טבעי והבתולה לשעבר, שהזדווגה בינתיים, תחליף אותה.
שלא כמו הפועלות, העוקץ של המלכה הוא חלק ואינו בעל זיזים או קרסים (barbed) כמו העוקץ של הפועלות.
לפיכך, היא מסוגלת לעקוץ מספר פעמים מבלי למות.
"פייפינג" הוא () זמזום שמייצרות מלכות דבורים בתולות ומלכות מטילות בזמנים מסוימים במהלך התפתחותן.
מלכות בתולות בשלבי התבגרות מתקשרות באמצעות אותות ויברציוניים: קווקינג (quacking) בשלב שהן עדיין בתאי המלכה, וטוֹטינג (tooting) כשהן במושבה לאחר שבקעו מהתא.
השם הכללי של האותות והזמזומים האלה נקרא piping.
מלכה בתולה עשויה להפיק קול מסוג זה לעיתים קרובות עוד לפני בקיעתה מתא המלכה, ולתקופה קצרה אחריו.
מלכות מטילות עשויות גם הן להשמיע זמזום פייפינג למשך תקופה קצרה לאחר שהתמקמו בכוורת חדשה.
זמזום ה"פייפינג" הוא זמזום שמייצרות מלכות דבורים (בתולות ומטילות) לעיתים, במיוחד כאשר יש יותר ממלכה אחת בכוורת.
למשל במהלך הכנתן של מספר מלכות במקביל וגם בזמן של התפלגות לנחילים או תחרות על הנהגה.
ההשערה היא שהפייפינג משמש כ"קריאת קרב" מבחינת המלכה שרוצה לבסס את מעמדה.
היא מודיעה למלכות היריבות ולפועלות על נכונותה להילחם.
ייתכן גם שהפייפינג מהווה איתות לפועלות באיזו מלכה כדאי לתמוך.
המלכה הבוגרת מפיקה "פייפינג" קולני הכולל פולס של שתי שניות, ואחריו סדרת "טוטים" קצרים, כל אחד מהם באורך של כרבע שנייה.
מלכות מתת־המין האפריקאי (דבורי "אפריקנייזד") מייצרות מתקפות פייפינג תכופות ועוצמתיות יותר מאשר מינים אירופיים, כפי שתועד במחקר.
מחקרים שניתחו אותות piping בדבורים הראו:
כאשר מלכה בתולה בוקעת ומתחילה לזמזם, ה־tooting מאופיין בתדר יסודי סביב 400 הרץ ביום הבקיעה, ובהמשך, לאורך מספר ימים התדר עולה עד לכדי 500 הרץ.
דפוס הקול כולל פולסים: בתחילה מספר פולסים ארוכים (לדוגמה, פעמיים פולסים של כשנייה בודדת לכל אחד), ואחר כך סדרה של פולסים קצרים יותר (short pulses).
לדוגמה 15–20 פולסים קצרים שהופכים בהדרגה לפחות (כ-7–10) אחרי כמה ימים.
זמזום ה־quacking של מלכות בתולות בתאים מתואר כשרשרת פולסים קצרים מאד, כל פולס פחות מ־0.2 שניות, בתדר יסודי נמוך סביב 350 הרץ.
הקולות מועברים בעיקר כתת-רעדות דרך מבנה הדונג/החלה.
המלכה לוחצת את בית החזה (thorax) שלה על הדונג, ומפעילה כיווצים מהירים של שרירי כנפיה בעוד הכנפיים מקופלות, כך שהאותות עוברים באמצעות הדונג ומורגשים בכל הכוורת.
מדידות אקוסטיות וביו-מכניות מראות שהשיעור והתדירות של פייפינג יכולים לשמש אינדיקטור מוקדם ליציאת נחיל swarming מהכוורת.
דבר שיכול לסייע לדבוראים לחזות מתי המושבה צפויה להתפצל.
הבנת דפוסי הפייפינג, תדר, משך ודפוסי quacking מסייעת ללימוד התנהגות הדבורים, והבנת התקשורת בקרב חרקים חברתיים, ומאפשרת את הבנת מנגנוני התחרות, השליטה החברתית והבחירה של מלכה.
מלכה בתולה השורדת את הקרבות הפנימיים בכוורת תצא ביום שמשי וחמים לאזור ההתכנסות של הדבורים הזכרים (רחפנים drones) הנמצא במרחק של כ-100 מטר מהכוורת ובגובה של 15–30 מעל פני האדמה, שם תזדווג עם כ־12–15 מהם.
אם מזג האוויר מאפשר זאת, היא עשויה לשוב אל אזור ההתכנסות במשך מספר ימים עד שתושלם ההזדווגות.
ההזדווגות מתרחשת תוך כדי מעוף.
המלכה הצעירה אוגרת עד כ־6 מיליון תאי זרע ממספר זכרים בשק הזרע שלה, ומהם היא תשחרר זרע באופן סלקטיבי במהלך 2–7 שנות חייה הבוגרים.
למלכה הבתולה הצעירה קיימת תקופת זמן מוגבלת לצורך הזדווגות.
אם היא אינה יכולה לצאת למעוף הכלולות במשך מספר ימים בשל מזג אוויר גרוע ונשארת בתולה, היא תהפוך ל"מטילת רחפנים" (דבורים זכרים).
מלכות המטילות אך ורק ביצי זכרים גורמות בדרך כלל לקריסת המושבה, משום שהפועלות אינן מקבלות לטיפולן ביצים מופרות שמהן ניתן לגדל פועלות חדשות או מלכה חלופית.
אף שהעיתוי עשוי להשתנות, הזדווגות המלכה מתרחשת לרוב בין היום השישי ליום העשירי לאחר בקיעתה מתא המלכה.
הטלת הביצים מתחילה בדרך כלל 2–3 ימים לאחר חזרתה לכוורת, אך לעיתים היא עשויה להתחיל אף מוקדם יותר.
מקרה מיוחד ונדיר של רבייה הוא תהליך של רביית בתולים (היפרתנוגנזה thelytoky): רבייה של פועלות או מלכות שלא הזדווגו עם זכרים, דבר הגורם להטלת ביצים בלתי מופרות.
היפרתנוגנזה מתועדת בדבורת הקייפ, Apis mellifera capensis, ונמצאה בשכיחות נמוכה גם בכמה תתי-סוגים אחרים.
המבנה האנטומי והתפקודי של מערכת הרבייה
מערכת הרבייה של המלכה מותאמת לייצור המוני של ביצים ולאגירת זרע לטווח ארוך.
לאחר תקופת מעופי הכלולות המלכה אוגרת מיליוני תאי זרע ומטילה במשך שנים מבלי להידרש להזדווגות נוספת.
אנטומיה של מערכת הרבייה הנקבית
שחלות (Ovaries): מלכת דבורים היא בעלת זוג שחלות שכל אחת כוללת אובריולים רבים (כל שחלה מכילה 160–180 צינורות שחלתיים, מספר גבוה בהרבה מזה של פועלת), מה שמאפשר תפוקה גבוהה של ביצים.
תעלת ביצה (oviduct) ונרתיק (vagina): הביצית עוברת מהשחלה דרך הצינור עד לנרתיק/ערוץ ההטלה; לאורך נתיב זה ישנם מנגנונים המאפשרים הפריה מבוקרת.
המנגנונים כוללים שסתום הפריה – שהוא שריר זעיר שמאפשר שליטה מדויקת בהפריה, למצב של בחירה האם להזריק זרע, כאשר הזרקת זרע תוביל לנקבה ואי הזרקת זרע תוביל לזכר.
נרתיק וקופולטריקס – חלל קבלה גדול שבו נקלט הזרע בהזדווגות לפני שהוא מועבר למאגר הזרע.
ספראמטקה (spermatheca) — מאגר הזרע: איבר כדורי קטן בו נשמר הזרע המועבר במהלך ההזדווגות.
תנאי הסביבה ואיכותם בתוך הספראמטקה (נוזל מיוחד, רמות חמצון נמוכות וחלבונים שומרי זרע), קריטיים להישרדות הזרע.
אנטומיה של מערכת הרבייה הזכרית
אשכים ושקי זרע: אצל הזכרים יש אשכים שמפתחים ותורמים ליצירת תאי זרע.
לאחר ההתבגרות האשכים מתנוונים במידה מסוימת והזרע נאגר בשקיקי הזרע והבלוטות הנלוות.
שקיקי הזרע מכילים כ-10–11 מיליון תאי זרע.
בצמוד לשקיקי הזרע ישנה בלוטת ריר – גדולה ושקופה.
איבר ההזדווגות — Endophallus: איבר פנימי הנמצא בתוך גוף הזכר ומובלע עד לרגע ההזדווגות, בו הוא מתהפך (eversion), נכנס לנרתיק המלכה ומתפוצץ בעת ההזדווגות.
המבנה מותאם להעברת כמות גדולה של נוזל זרע במהירות ובלחץ גבוה.
ההזדווגות מתרחשת מחוץ לכוורת, באזורים הנקראים Drone Congregation Areas (אזורי התכנסות הזכרים).
המלכה יוצאת למעופי הכלולות ומזדווגת עם מספר זכרים מהאזור.
מהלך ההזדווגות - הזכר מתקרב למלכה באוויר, תופס אותה באמצעות רגליו, מעלה את לחץ ההמולימפה ומזריק את נוזל הזרע לתוך ערוץ ההטלה של המלכה.
הזרע מועבר בהזרקה עזה ומהירה.
לרוב ההזדווגות אורכת שניות בודדות.
לאחר ההזרעה - איבר המין הזכרי נקרע ונשאר בחלקו מחובר לגוף המלכה, והזכר חווה פציעה חמורה שמובילה למותו זמן קצר לאחר ההזדווגות.
הזדווגות הרב פעמית (polyandry) - מלכות דבורת הדבש מזדווגות בדרך כלל עם מספר זכרים במהלך מספר מעופי כלולות, לעיתים עם עשרות זכרים.
גיוון גנטי - ריבוי הזדווגויות מגדיל את הגיוון הגנטי בקרב צאצאי הכוורת, מה שמפחית סיכונים הקשורים למחלות וטפילים ומשפר את היציבות החברתית והתפקודית בכוורת.
בתהליך ההזדווגות קיים אובדן עצום של זרע, וריבוי ההזדווגויות מחפה עליו.
קיבולת הזרע - מאגר גדול של זרעים מאפשר למלכה להטיל במשך שנים רבות מבלי להזדקק להזדווגות חוזרת, זהו חסכון אנרגטי והבטחה לפריון מתמשך.
המנגנון הפיזיולוגי וסיבות אבולוציוניות למות הזכר
מנגנון פיזיולוגי - בעת ההזרעה מתהווה לחץ המולימפתי גבוה שמאפשר את הזרקת הזרע למלכה.
בסיום ההזרעה ה-endophallus נשבר ונשאר בחלקו בתוך הנרתיק של המלכה; הפציעה שנגרמת לזכר גורמת למותו.
הסבר אבולוציוני — המנגנון מבטיח שהזכר "נותן את כל כולו" בהזדווגות היחידה שלו, ממקסם את העברת הזרע, ומקטין את הסיכוי להזרעה חוזרת של זכר נוסף.
מנגנון זה גם מקנה יתרון תחרותי לזרע שמועבר בלחץ גבוה.
בנוסף, החלק מה-endophallus שנשאר אצל המלכה לאחר ההזדווגות מונע דלף זרע.
תהליך ההטלה ושליטה במין הביצה
קביעה של מין העובר - המלכה יכולה לשלוט במין הביצה המוטלת: ביצה שמקבלת שחרור זרע מהספראמטקה (מופרית) תתפתח לנקבה (עובדת או מלכה), וביצה ללא הפריה תתפתח לזכר.
לדוגמה, זכרים גדלים בתאי זכרים רחבים יותר (drone cells).
מנגנון השחרור הסלקטיבי של הזרע - כאשר ביצה עוברת בתעלת ההטלה המלכה שולטת על שחרור הזרע מהספראמטקה.
שחרור זה מווסת את ההפריה של ביצה מסוימת.
מנגנונים נוירו-הורמונליים ושרירי הצינורות שולטים על תהליך שחרור הזרע והעברתו לביצית.
כעבור 2–3 ימים לאחר מעופי הכלולות מתחילה המלכה להטיל.
היא בודקת כל תא בלשונה וברגליה הקדמיות, מחליטה על פי גודל התא אם הוא תא פועלת (קוטר 5.2 מ"מ) או זכר (6.5 מ"מ).
בעת ההטלה היא מכופפת את בטנה, מחדירה אותו לתא ההטלה, ובתנועה מהירה משחררת ביצה אחת.
אם גודל התא קטן או גדול מגודל תא של זכר, מופעל דחף עצבי אל שרירי דופן הצינור המקשר בין הספראמטקה והנרתיק, בו בזמן שתאי זרע נשאבים מהספראמטקה ומועברים לנרתיק עוברת בו הביצה, וכך מוטלת ביצה מופרית לנקבה פועלת או למלכה לפי גודל התא.
לעומת זאת בתא הזכרי הגדול יותר פישוק רגלי המלכה אינו מפעיל דחף עצבי להפעלת שאיבת הזרע, וכך מוטלת ביצה בלתי מופרית.
ממש לפני שחרור הביצה, המלכה פותחת/סוגרת את שסתום ההפריה, כאשר פתוח ← ביצה מופרית ← פועלה או מלכה; סגור ← ביצה לא מופרית ← זכר.
קצב ההטלה מגיע לשיא של 1,500–2,500 ביצים ביום באביב.
מהביצים המופרות, שמהוות את הרוב, בוקעים זחלי הנקבות הפועלות שהן עקרות.
המלכות נוצרות גם הן מאותן הביצים, אלא שהן מוטלות מלכתחילה לתאים מיוחדים הנקראים מלכונים הנבנים בשולי חלת הדבש, והזחלים שבהן מתמיינים באופן שונה בזכות האכלתם במזון מלכות שהוא מזון עשיר בחלבונים, המכיל בין היתר הורמונים שונים.
הנקבה שנבחרה על ידי הדבורים להיות מלכה מקבלת תזונה פי שלושים מן האחרות; כך היא גדלה יותר ומסוגלת להטיל ביצים.
החלפת מלכה בתהליך סוּפֶּרְסִידְיוּר (Supersedure)
כאשר תהליך הפקת הפרומונים של המלכה פוחת.
הדבורה המלכה תזוהה על ידי הפועלות כמזדקנת, חולה או כושלת.
כהגנה על המושבה, הפועלות יחליפו את המלכה בתהליך הקרוי "סוּפֶּרְסִידְיוּר".
החלפת המלכה בתהליך זה מתרחשת מבלי שהכוורת תתפצל לנחילים.
בתהליך זה ייתכן מצב שבו המלכה הזקנה והצעירה תחיינה ביחד בכוורת עד שהמלכה הזקנה תמות או תיעלם.
במקרים מסוימים דבוראי יכול לכפות החלפת מלכה, לדוגמה על-ידי גזירת אחת הרגליים האמצעיות או האחוריות של המלכה.
פעולה זו מונעת ממנה למקם את ביציה כראוי בתחתית תאי הדגירה, מה שהפועלות מבחינות בו ומגיבות עליו בגידול מלכה חלופית.
כאשר המלכה החלופית מוכנה, הפועלות מחסלות את המלכה הדומיננטית, בתהליך המכונה "balling" (התכרבלות, הצטופפות או הדחקות).
כלומר התקהלות צפופה סביב המלכה, כך שחום גופה עולה יתר על המידה והיא מתה.
תופעת ה-balling איננה רק תוצאה של החלפת מלכה טבעית, היא מהווה גם בעיה נפוצה לדבוראים בשעה שהם מנסים להכניס לכוורת מלכה חלופית באופן מלאכותי.
אם המלכה מתה פתאום, הפועלות ינסו להקים "מלכת חירום" על ידי בחירת כמה תאי דגירה בהם הזחלים בקעו זה עתה.
הפועלות מציפות את התאים האלו בבהילות במזון מלכות.
בשלב זה הפועלות בונות תאי מלכה גדולים יותר על-גבי התאים הרגילים, אשר בולטים אנכית מעל פני חלת הדבש באזורי הדגירה.
מלכות החירום בדרך-כלל קטנות יותר ופחות פוריות ממלכות רגילות.
זיהוי המלכה על ידי הדבוראי
בטן מלכת הדבורים ארוכה יותר מבטן הפועלות הסובבות אותה וגם ארוכה יותר מבטן הדבורים הזכרים.
עם זאת, בכוורת הכוללת 60,000 עד 80,000 דבורי דבש, לעיתים קשה מאוד לדבוראים למצוא את המלכה במהירות; מסיבה זו, רבות מהמלכות בכוורות שאינן פראיות מסומנות בכתם קל של צבע על גב החזה שלהן.
הצביעה בדרך כלל אינה מזיקה למלכה ומקלה על מציאתה בעת הצורך.
אף על פי שהצבע נבחר לעיתים באקראי, מגדלי מלכות מקצועיים משתמשים בצבע שמציין את שנת בקיעת המלכה, דבר המסייע להם להחליט אם המלכות זקנות מדי לשמירה על כוורת חזקה והאם יש להחליפן.
המנמוניקה שעוזרת לדבוראים לזכור את סדר הצבעים הוא המשפט "Will You Raise Good Bees" (לבן, צהוב, אדום, ירוק, כחול - white, yellow, red, green, blue).
לעיתים משתמשים בדיסקים קמורים זעירים המסומנים במספרי זיהוי (Opalithplättchen), כאשר לדבוראי יש מספר גדול של מלכות שנולדו באותה שנה.
שיטה שניתן גם להשתמש בה כדי לעקוב אחר מספר מלכות דבורים באותה כוורת למטרות מחקר.
גידול מלכות (Queen rearing) הוא התהליך שבו דבוראים מגדלים מלכות דבורים מזחלי פועלות צעירות.
השיטה הנפוצה ביותר ידועה בשם "שיטת דוליטל" (Doolittle method).
בשיטה זו, הדבוראי מעביר זחלים בני פחות מ-24 שעות לתוך תאי מלכה מוכנים (queen cell cups).
תאי המלכה מוצבים בתוך מושבה שבונה תאים.
מושבת בניית התאים היא מושבה חזקה, המזון שלה מסופק בשפע על ידי הדבוראי, אך ללא מלכה, המושבה המזינה את הזחלים במזון מלכות, מפתחת אותם למלכות דבורים.
לאחר כ־10 ימים, תאי המלכה מועברים מהמושבה למושבות גרעיניות קטנות למטרת הזדווגות, ומוצבות בתוך חצרות הזדווגות (mating yards).
לאחר כ־7–10 ימים, המלכות הבתולות יוצאות למעופי כלולות, מזדווגות עם 10–20 דבורים זכרים, וחוזרות למושבות הגרעיניות שלהן כמלכות שיכולות להתחיל להטיל.
גידול מלכות יכול להתבצע בקנה מידה קטן על ידי דבוראים חובבים או דבוראים משניים המגדלים מספר קטן של מלכות לשימוש עצמי, או בקנה מידה גדול ומסחרי על ידי חברות המייצרות מלכות דבורים למכירה לציבור.
נכון לשנת 2017, עלות מלכת דבורת דבש נעה בין 25 ל־32 דולרים.
דבוראים יכולים גם להשתמש בשיטות חלופיות לגידול מלכות.
דוגמאות לכך הן ערכת Jenter, והזרעה מלאכותית.
מלכשאהי הוא מחוז בפרובינציית אילאם במערב איראן.
שבט המלכשאהי הוא השבט הכורדי הגדול ביותר באילאם.
בשנת 2008, נפת מלכשאהי הופרדה מנפת מהראן עם הקמת מחוז מלכשאהי, שחולק לשתי נפות בנות שני אזורים כפריים כל אחד, כאשר ארקווז היא בירתו.
הכפר דלגושה קיבל מעמד של עיר.
לאחר מפקד האוכלוסין הלאומי של 2011, גם הכפר מהר הוגדר כעיר.
בזמן מפקד האוכלוסין של 2011, אוכלוסיית המחוז מנתה 22,587 נפשות ב-5,626 משקי בית.
במפקד האוכלוסין של 2016 מנתה אוכלוסיית המחוז כ-21,138 נפשות ב-6,022 משקי בית.
הטבלה הבאה מציגה את היסטוריית האוכלוסייה והמבנה המנהלי של מחוז מלכשאהי בשני מפקדים רצופים.
מלכת השלג (בדנית: Sneedronningen) היא מעשייה מאת הסופר הדני הנס כריסטיאן אנדרסן שפורסמה לראשונה ב-21 בדצמבר 1844.
במרכז הסיפור עומד מאבק בין טוב ורע כפי שהוא מתבטא בין הנערה גרדה ובין חברה קאי.
הסיפור מופיע לעיתים קרובות בקובצי סיפורים לילדים של אנדרסן ותורגם לשפות רבות, ביניהן גם לעברית.
בדומה לאגדות אחרות, גם לסיפור זה גרסאות שונות.
הסיפור מתחיל בשדון מרושע שביקש לחמוד לצון.
הוא הכין מראה מיוחדת, המשקפת רק את הדברים הרעים והמכוערים בעולם, וכל הדברים הטובים והיפים משתקפים בה כהיפוכם - רעים ומכוערים.
כאשר נשאו השדים את המראה גבוה אל השמיים, וגן העדן החל להשתקף בה, לא עמדה המראה בעומס הרשע שעליה להראות, והתנפצה למיליון רסיסים, שהתפזרו בכל העולם.
אחד הרסיסים חדר לעינו וללבו של ילד קטן בשם קאי, שגר בעיר סקנדינבית בשכנות לחברתו גרדה.
באחד מימי החורף פגש קאי את מלכת השלג - אישה יפהפייה עטויה בלבן, שפיתתה אותו לעלות על מרכבתה ולקחה אותו עמה לארמונה שבקוטב הצפוני.
אהבתה של גרדה לקאי דחפה אותה לצאת לחיפוש ארוך ומסוכן אחריו.
בדרך היא פגשה מכשפה מרושעת שניסתה לחטוף אותה, גן של פרחים מדברים שניסו לעזור לה, שודדת קטנה ומחוצפת שהתעקשה שגרדה תישן במיטתה, נסיך ונסיכה טובי לב ומגוון יצורים טבעיים ועל-טבעיים.
הסיפור מתאפיין באווירה חלומית ופנטסטית, ולעיתים אף ארוטית, ומבטא, כנראה, את מלחמתו התמידית של אנדרסן בדיכאון.
לסיפור מלכת השלג יצאו עיבודים רבים ושונים בספרות, בתיאטרון ובקולנוע.
בין הסרטים שמבוססים על הסיפור ניתן למנות את מלכת השלג משנת 2012 ואת הסרט לשבור את הקרח של אולפני ההנפשה של וולט דיסני מ-2013, כאשר שניהם מבוססים עליו באופן רופף בלבד.
ניתן גם למצוא קווי דמיון בין הסיפור לבין האריה, המכשפה וארון הבגדים, כך שייתכן וק"ס לואיס אף הוא הושפע מיצירתו זו של אנדרסן.
בשנת 2016, הופק מחזמר ישראלי מקורי על פי האגדה בבית הספר למשחק בית צבי.
דמות המבוססת עליה הוצגה במהלך העונה הרביעית של סדרת הפנטזיה "עד עצם היום הזה", וגילמה אותה השחקנית האמריקאית אליזבת מיטשל.
כמה מפרקי העונה השישית של מועדון ווינX התבססו על מלכת השלג, כשאייסי עצמה הפכה למלכת השלג.
חלקה הראשון של עלילת העונה האחרונה של "סיילור מון" (סיילור מון סטארס) מושפע בחלקו ממלכת השלג.
בשנת 2022 יצא לאור תרגום חדש לעברית, מלכת השלג: אגדה בשבעה סיפורים, תרגמה מדנית דנה כספי, הוצאת קדימה.
מַלְכַּת שְׁבָא הוא כינויה של מלכה קדומה (מהמאה העשירית לפנה"ס), המופיעה בתנ"ך ובעקבותיו גם בברית החדשה, בקוראן ובאפוס האתיופי "כְּבְּרַ נַגַשְׂתּ".
מלכת שבא מלכה על ממלכת שבא הקדומה, המזוהה על פי מרבית החוקרים עם אזור תימן בדרום חצי האי ערב.
קיימות מסורות עממיות המזהות את ממלכת שבא עם אתיופיה של ימינו.
על פי המסורת האתיופית, הייתה מלכת שבא המלכה ה-52 של ממלכת שבא שנקראה גם "ממלכת יקטן" והייתה חלק מהשושלת האגעזית שעל פי המסורת האתיופית שלטה בין השנים 1006 לפנה"ס – 975 לפנה"ס (31 שנה).
שמה המקובל של מלכת שבא בפולקלור האתיופי הוא – מָקֶדָה, אך כינוייה מתקופות שונות רבים ומגוונים.
בתנ"ך היא מופיעה בפשטות כ"מלכת שבא", בכתבי יוסף בן מתתיהו היא נקראת ניקָאוּלה ובתרבות האסלאמית היא מכונה בּילְקִיס.
עמנואל וליקובסקי זיהה את מלכת שבא כמלכה המצרית חתשפסות.
שם רחוב על שמה של מלכת שבא קיים בעיר נתניה ובעיר אילת.
על פי הסיפור התנ"כי חיה מלכת שבא במאה ה-10 לפני הספירה.
בסיפור התנ"כי מתוארת מלכת שבא שאינה מוזכרת בשמה, אלא רק בתוארה, כמי שביקרה בירושלים כדי לפגוש בשלמה המלך, ולחוד לו חידות כדי לאמוד את חכמתו המפורסמת:
על פי הכברה נגסט - ספר היוחסין של קיסרי אתיופיה מהשושלת הסולומונית, מלכת שבא שמעה על שלמה המלך מסוחר ובעל אניות ששמו טמרין, טמרין סיפר למלכה על חכמתו ועושרו של שלמה.
בעקבות כך אספה מלכת שבא כלים ואוצרות רבים, ובחרה כ-6,000 ילדים וילדות בני אותו גיל, אותם הלבישה בבגדי מלכים.
המלכה שלחה מכתב לשלמה וסיפרה כי מסעה לממלכתו יימשך כשלוש שנים.
כאשר הגיעה לירושלים, שהה המלך בביתנו, והיא חשבה שהוא שותה מים.
המלכה הרימה את שולי שמלתה וגרמה למלך לחייך.
סיפור דומה כתוב גם בקוראן, שנכתב כ-250 עד 300 שנה לאחר כתיבת הכברה נגסט וכנראה שהתבסס עליו.
האפוס האתיופי הכברה נגסט ממשיך ומפרט מה קרה בין שניהם: שלמה המלך הזמין את המלכה מקדה לסעודה יום לפני חזרתה לממלכתה, ודרש ממשרתיו להגיש לה אוכל מתובל, על מנת לגרום לה לצימאון.
לאחר הסעודה הזמין המלך את המלכה לישון בארמונו למשך הלילה, והבטיח לא לגעת בה בתנאי שלא תיקח דבר ממנו או מארמונו.
באישון לילה התעוררה מקדה והרגישה צימאון רב בשל האוכל המתובל.
היא החלה לחפש מים בארמון וכאשר מצאה קנקן מים ושתתה ממנו, זינק המלך ממארבו, הפתיע אותה, וטען שמים הם הדבר היקר ביותר בממלכתו, וכי עליה לשלם תמורתם.
המלכה חייכה על התכסיס ונעתרה לשלמה.
מן המפגש הזה הרתה מלכת שבא, והמלך נתן לה את טבעתו, על מנת שתתן אותה לבנם המשותף לכשיוולד, כדי ששלמה יזהה אותו בעתיד.
מלכת שבא שבה עם פמלייתה לשבא, וילדה בדרך את מנליק.
ייתכן כי מלכת שבא הייתה שליטת ממלכת דעמת שקדמה לממלכת אקסום ושהתקיימה בזמנו של שלמה המלך.
הסיפור לפי יוסף בן מתתיהו, המדרשים והקבלה
יוסף בן מתתיהו שחי בטרם נכתבו המשנה והתלמוד טוען כי:
בספר 2, פרק 10 יוספוס מגדיר את שבא כשם מקום: "לבסוף נהדפו לשבא, שהייתה עיר המלוכה של כוש [מדרום למצרים, בצפון סודן של היום], שמה שונה אחר כך למירואי על ידי קמביסס".
היסטוריונים מאוחרים יותר שוללים את גרסתו זו של יוספוס היות שלא נמצאו ברשומות המצריות של אותה תקופה או תקופות סמוכות מלכה ששלטה הן על מצרים והן על סודאן (כוש).
נושא המפגש בין שלמה המלך ומלכת שבא מוזכר גם במדרשים ובקבלה.
כך למשל אצל האר"י, המציין כי נבוכדנצר השני, מחולל גלות בבל היה מצאצאי שלמה ומלכת שבא: "בא אליה (שלמה) ונולד ממנה נבוכדנצר, והחריב הבית שעמד ת"י (410) שנים."
מצד שני מובא בגמרא שלא הייתה המלכה אשה אלא מלכות שבא ("מלכותא דשבא"), כלומר, מדובר בגבר שבא משבא, אך במהרש"א שם מובא שכן הייתה אשה רק שהייתה אשה מיוחדת במינה ומלכה בזכות עצמה.
במדרש מסופר כי רצפת השיש של ארמון שלמה הייתה כה מבהיקה עד כי מלכת שבא סברה כי אלו מים והרימה את שמלותיה, תוך שהיא חושפת את שוקי רגליה.
הקוראן (סורת הנמלה 43–45), מספר כי מלכת שבא עשתה זאת משום שחשבה שהרצפה היא ברכת מים ולאחר מכן הוסבר לה כי הארמון מרוצף בזכוכית.
פרשני הקוראן הקדומים, כמו אל-טברי, סיפרו כי כאשר חשפה המלכה ("בילקיס", אולי מהמלה "פילגש") את רגליה, נתגלה שהן שעירות מאוד משום שהייתה מלכת השדים, וכי שלמה לימד אותה כיצד היא יכולה להשיר את השערות.
על פי מסורת יהודי הודו
בקרב יהדות קוצ'ין קיימת מסורת הגורסת כי אופיר המקראית, מקום לידתה של מלכת שבא, שכנה בדרום הודו ומכאן שמוצא מלכת שבא בהודו ולא באתיופיה.
ד"ר עמנואל וליקובסקי השתמש בדברי יוסף בן מתתיהו ולפי שחזור הכרונולוגיה הישראלי-מצרי שלו, הוא זיהה את מלכת שבא בתור המלכה המצרית חתשפסות.
לשיטתו מסעה של חתשפסות ל"פונת" או "ארץ האל", המתואר על קירות המקדש בדיר אל בחרי, מתאר בדיוק את מסעה של מלכת שבא לארץ ישראל.
הבעיה העיקרית עם תאוריה זו היא שחתשפסות חייתה במאה ה-15 לפנה"ס, ואילו שלמה חי במאה ה-10 לפנה"ס - הבדל של כ-500 שנה.
מלכת הפלקט היא להקת רוק ישראלית שהוקמה בשנת 1998.
הסולן והיוצר העיקרי בלהקה הוא ברק גביזון אשר שר, מנגן בגיטרה וכותב ומלחין את מרבית השירים.
ההרכב הראשון של הלהקה כלל את יוני מרון (גיטרה), שעבד לפני כן כמפיק בפועל עם זקני צפת, אמיתי אשר (גיטרה בס ושירה), שהיה לפני כן סולן להקת "אמיתי והנוגעים בדבר" שהוציאה אלבום אחד ופיטר רוט, שניגן גיטרה במוניקה סקס והזבובים, אך במלכת הפלקט ניגן בתופים.
הלהקה הופיעה באופן קבוע במועדון "הבארבי" בתל אביב ובשנת 1999 הוציאה בחברת אן אם סי את אלבומה הראשון שנשא את שם הלהקה.
האלבום זכה לביקורות טובות בעיתונות, אשר השוו את צליל הגיטרות הייחודי של הלהקה לזה של סוניק יות', אך לאחר יציאת האלבום הלהקה קיימה מספר מועט של הופעות ולאחר מספר חודשים היה נראה שהיא הפסיקה את פעילותה.
מבין חברי הלהקה פיטר רוט המשיך לקריירה המצליחה ביותר כנגן גיטרה, מפיק וזמר סולו.
בשנת 2005 ברק גביזון השתתף כזמר ונגן גיטרה באלבום הבכורה של מטרופולין, פרויקט מוזיקלי של עופר מאירי, שזכה להצלחה מסחרית רבה.
בשנת 2007 הלהקה הוציאה בחברת התו השמיני את האלבום השני "אח יפני".
ההרכב הלהקה באלבום הזה כלל את גביזון ואשר, וכן את רועי דותן (בס וגיטרה) וטל מילר (תופים); באחד מהשירים ניגנו גם יוני מרון ויובל ליאון.
למרות הפסקה של שמונה שנים ושינויים בהרכב, סגנון הנגינה נשאר ללא שינויים משמעותיים וצליל הגיטרות הייחודי הוא עדיין המאפיין הבולט שלו אם כי נוספו לו גם קלידים.
כמו כן בסוף האלבום הופיעו לראשונה חמישה שירים שבוצעו בשפה האנגלית.
מבין שירי האלבום הצליח רק שיר אחד, "מיליון פעם", שהפך לשיר היחיד של הלהקה אשר הושמע בתדירות גבוהה ברדיו.
לכן, מלכת הפלקט היא דוגמה ללהקה של להיט אחד.
מלכת הכביש הוא סרט קולנוע ישראלי משנת 1971, אשר בוים על ידי מנחם גולן והופק על ידי יורם גלובוס.
הסרט מציג את סיפורה של מרגלית חסון, זונה במקצועה (גילה אלמגור, שהייתה גם שותפה בכתיבת התסריט) אשר לאחר כניסתה להיריון עושה מאמצים לצאת ממעגל הזנות אבל נתקלת בקשיים.
הסרט מכר 672,600 כרטיסים בישראל.
את שיר הנושא של הסרט כתב אהוד מנור, הלחין דובי זלצר ושר שלמה ארצי.
ואת השירים "Far away" ו-"Day in the city" בוצעו על ידי להקת "האריות"
מרגלית חסון (גילה אלמגור) נחשבת מלכת הכביש וגובה תעריפים גבוהים יותר משאר הזונות, יש לה זרם לקוחות רב והיא עובדת ללא סרסור.
אריק (יהודה ברקן), קיבוצניק, נשוי, אב לשני ילדים נוהג במשאית של תנובה ונמצא בקשר קבוע עם מרגלית.
יום אחד היא מבקרת אותו בקיבוץ ושוכבת איתו בגורן של הקיבוץ, הפעם לא כזונה אלא כמאהבת.
לפנות בוקר היא חוזרת לעיר הולדתה דימונה כאשר היא בהריון מאריק.
היא מחליטה לשמור על ההריון ומתפרנסת כמלצרית עד שבאחד הערבים היא יוצאת לבלות עם ארבעה גברים ואלו אונסים אותה באלימות, דבר שמוביל לסיום ההריון.
לפני שהיא חוזרת לעבוד כזונה בתל אביב, היא מבקרת במוסד לחוסים, שם שוהה בנה הלוקה בתסמונת דאון, אשר אותו היא לא ביקרה 8 שנים.
לאחר שהיא מבקרת אותו היא חוזרת לכביש אבל הפעם יש לה סרסור.
הפקת הסרט החלה בנובמבר 1970, כקופרודוקציה של חברת "סרטי נח", של בני הדודים מנחם גולן ויורם גלובוס, יחד עם חברות סרטים מאיטליה וגרמניה, בנוסף קיבל תמיכה מהמועצה לעידוד הסרט הישראלי של משרד המסחר והתעשייה.
הסרט צולם במקביל באנגלית עבור השוק הבינלאומי.
אלמגור הייתה בין יזמי הסרט וסיפרה כי התסריט נכתב בהשראת סיפור אמיתי, תוך פיתוח של הדמות שמילאה בסרט אלדורדו ב-1963. חלק מצילומי הסרט נערכו בדימונה, בה מתרחשת חלק מעלילת הסרט, ותושבי העיר התלוננו שהוא מציג אותם באור שלילי.
אלמגור שיחקה לראשונה כמה סצנות בעירום וגם פנינה רוזנבלום, שהייתה אז בת ה-17, הופיעה בחזה חשוף בתפקיד משנה, ואמה תבעה לאסור את הקרנת הסרט, אך תביעתה נדחתה.
הקרנת הבכורה העולמית של הסרט נערכה ב-11 במרץ 1971, בקולנוע "הוד" בתל אביב, בה נכחו פוליטיקאים, ביניהם מנחם בגין, ואנשי צבא בהם אלוף פיקוד המרכז רחבעם זאבי וסגן הרמטכ"ל דוד אלעזר.
הסרט נשלח ליצג את ישראל בפסטיבל קאן אך לא התקבל.
הסרט נרכש להפצה בינלאומית והוקרן בהצלחה בין השאר בהונג קונג וארצות הברית.
ביולי 1971 הוזמן הסרט להשתתף בפסטיבל סרטים בסיציליה.
ב־2018 סיפרה אלמגור ל"ידיעות אחרונות" כי בזמן צילומי הסרט, כשעמדה על הכביש ליד הבית האדום לבושה בבגדי הדמות, הגיחה לידה מכונית אמריקאית גדולה ובה משה דיין, שר הביטחון דאז.
דיין חשב שהיא זונה והציע לה לעלות לאוטו.
עוד לפני שהסרט יצא לאקרנים, פורסמה כתבה בשבועון "העולם הזה" על סצנת האונס הקבוצתית, כולל צילומים מההפקה, בה דווח שהסצנה הייתה ריאליסטית והשחקנים הכו את אלמגור ממש ולקח לה כמה שעות להתאושש.
בנוסף דווח כי גולן הציע לאלמגור ששחקנית כפילה תשחק את סצנות העירום, אך לבסוף החליטה לבצע אותן בעצמה.
בדצמבר 2016, בעקבות חשיפת סצנת האונס שהתרחשה בסרט הטנגו האחרון בפריז, חזרה אלמגור בריאיון לתוכנית חמש עם רפי רשף וסיפרה על תהליך צילום סצנת האונס הקבוצתי של הסרט: .
התברר, כפי שגם הודה אריה מוסקונה, כי מנחם הבמאי הנחה את השחקנים בהוראות שונות משנתנו לגילה,
מלכת הלבבות היא דמות מהספר "אליס בארץ הפלאות", מאת הסופר לואיס קרול.
מלכת הלבבות היא מונרכית בעלת מזג-חם שלואיס קרול עצמו תיאר אותה בתור "הזעם העיוור", הממהרת לחרוץ דיני מוות לקלה שבעבירות.
המשפט המפורסם המזוהה איתה ביותר, הוא "ערפו את ראשו!".
בספר, מתייחסים למלכה כקלף מתוך חפיסת קלפי משחק בהם משחקת אליס, אך איכשהו היא מסוגלת לדבר ולשלוט באדמות בסיפור, לצדו של מלך הלבבות.
לעיתים קרובות, מתבלבלים בין מלכת הלבבות למלכה האדומה מספר ההמשך – "מבעד למראה ומה אליס מצאה שם", אף על פי שהשתיים שונות מאוד.
בגינות הארמון, פוגשת אליס בשלושה קלפים (העסוקים בצביעת ורדי הגן באדום, כי הם שתלו ורדים לבנים ולא אדומים כמו שהמלכה רצתה) שממליצים לה לצאת מהקרקעות כדי לא לפגוש במלכה.
היא מבולבלת, וכיוון שמעולם לא פגשה במלכה, מתעלמת מהמלצתם.
כשהמלכה מגיעה לגן ושואלת את אליס מי שוכב על הרצפה (שכן צדם האחורי של כל הקלפים זהה), היא עונה שאינה יודעת.
המלכה מתרגזת ומצווה שיערפו את ראשה של אליס, אך בעלה המתון יחסית, מזכיר לה שהיא רק ילדה ובכך מציל אותה מגזר הדין.
למרות התדירות הגבוהה של גזרי דין מוות שהמלכה גוזרת, נראה שרק מעט אנשים אכן מאבדים את ראשם בסיפור.
מלך הלבבות נותן מחילה להרבה מנתיניו כשהמלכה אינה מסתכלת וחיילי הקלפים מתנהגים כאילו הם מרצים אותה אך בפועל אינם מבצעים את גזרי הדין.
הגריפון אומר לאליס ש"אלו רק גחמות שלה: היא אף פעם לא מוציאה אף אחד להורג, את יודעת".
אך עדיין, כל היצורים בארץ הפלאות פוחדים מהמלכה.
בפרקים האחרונים, המלכה חורצת את דינה של אליס בשנית (על כך שהגנה על נסיך הלבבות), והיא מציעה גישה חדשה להגיע לצדק: עונש לפני גזר הדין.
תיאורים מודרניים בתרבות הפופולרית בדרך כלל מציגים את המלכה כאנטגוניסט, בגלל תחושת הסכנה שהדמות משרה, אבל בספר זה לא תפקידה של המלכה.
היא פשוט עוד אחד מרבים מהמכשולים שאליס נתקלת בהם במסעה בארץ הפלאות, אך אולי היא מהווה סיכון פוטנציאלי גבוה יותר.
דמותה של מלכת הלבבות הופיעה אף בסרט של אולפני וולט דיסני משנת 1951 "עליסה בארץ הפלאות" בתור הנבל העיקרי.
בגרסה המקורית של הספר שנקרא "הרפתקאותיה של עליסה מתחת לאדמה", היא כונתה ה"דוכסית" (הרבה לפני הופעתה של הדוכסית ב"עליסה בארץ הפלאות") ובנוסף צוין שהיא הייתה אחראית על הצבים המדומים.
מלכת הפודינגים היא מנת קינוח מסורתית במטבח הבריטי.
המנה כוללת פודינג אפוי שעליו ריבה ומרנג.
הפודינג עשוי חלב, קליפת לימון, סוכר, חמאה ופרורי לחם שבושלו ולאחר מכן עורבבו עם ביצים, ונאפו באמבט מרים.
לאחר מכן מכוסה תערובתה הפודינג האפוי בריבה (לרוב ריבת ענבי שועל (קסיס) או פטל אדום) והריבה מכוסה במרנג הנאפה בשנית.
נהוג לאכול את המאכל חם, והוא מוגש לצד רוטב וניל.
מקורו של המאכל במאה ה-17 במנהג להכין פודינגים באמצעות הרתחת פירורי לחם וחלב.
שמו של המתכון מקורו באמצע המאה ה-19, עת פותחה הגרסה הנוכחית שלו במטבח ארמון בקינגהאם עבור המלכה ויקטוריה.
מלכת השלג הוא סרט אנימציה ממוחשבת רוסי המבוסס על המעשייה "מלכת השלג" שנכתבה על ידי הנס כריסטיאן אנדרסן.
הסרט הוקרן לראשונה ברוסיה בדצמבר 2012, כשבישראל הוא הוקרן במרץ 2013. במהלך השנה יצא לאקרנים סרט נוסף המבוסס על המעשייה, בשם "לשבור את הקרח" שהופק על ידי חברת וולט דיסני.
מתוך תקווה ליצור עולם חדש בו גבולות ברורים מחליפים רגשות ורוח הקוטב מצננת את הנפש האנושית מלכת השלג כיסתה את העולם בקרח ויצאה למסע של הרס.
התחזיות של מראת הקסם מציינות שהאיום האחרון על המלכה הוא יוצר זכוכית בשם וגארד, שמראותיו משקפות לא רק את המראה אלא גם את הנפש.
יום אחד רוח הקוטב לוקחת עמה את וגארד ואשתו אונה.
אבל הם מצליחים להסתיר את בנם התינוק קאי ואת בתם גרדה.
הזמן עובר, משרתה של מלכת השלג מוצא את אחיה של גרדה, קאי, ומאמין שהוא יורשו של וגארד.
אחרי שקאי נחטף ומובא לארמונה של המלכה, יוצאת גרדה למסע רצוף מכשולים לחציית ארץ הקרח במטרה לשחרר את אחיה, לנצח את מלכת השלג ולחמם את לבם של האנשים בכל מקום.
לירון אלידי - מלכת השלג
דודו ניב - אורג הטרול
מיכה אוזין סליאן - המלך / המספר
מלכת המדבר הוא סרט אפי אמריקאי מ-2015 אשר ביים וכתב ורנר הרצוג ומבוסס על סיפורה האמיתי של גרטרוד בל, שהייתה סופרת, ארכאולוגית, חוקרת, פוליטיקאית וקרטוגרפית.
הוא מתאר את חייה בסדר כרונולוגי החל משנות העשרים שלה עד מותה.
צילומי הסרט התקיימו מדצמבר 2013 עד מרץ 2014 במרוקו, ירדן ואנגליה.
הסרט מתאר את חייה של גרטרוד בל, צעירה משכילה במאה ה-19 של אנגליה.
היא איננה מצליחה למצוא לעצמה שידוך ראוי למעמדה ולהשכלתה ולכן נוסעת אל טהראן כחלק ממסע למציאת אהבה ולהמשך מחקרה בתחום המזרח התיכון.
במהלך שהותה באזור, מנהלת רומן טרגי עם דיפלומט בריטי מכור להימורים.
לאחר אכזבתה וכישלון מערכת יחסים זו, היא מחליטה לזנוח את חייה האישיים ולהתמקד בחקר המזרח.
על רקע התקופה המורכבת בה התנהלו אירועים היסטוריים חשובים ומשני מציאות, בל חווה התאהבות ומערכת יחסים נוספת, על רקע אירועים היסטוריים שונים ותהליכים פוליטיים וחברתיים רבים, להם הייתה שותפה.
עלילת הסרט מתרחשת על רקע האימפריה העות'מאנית ונופיה המדבריים.
בזמן מחקרה של בל באזור, פורצת מלחמת העולם הראשונה.
בל נחשבת לאישיות מרכזית אשר השפיעה על המרד הערבי שהתרחש במהלך המלחמה והיא מוצאת את עצמה בשיאם של הליכי קביעת הגבולות של מדינות המזרח התיכון, שקבעו גם את ההיסטוריה של האזור מאז ועד היום.
ניקול קידמן - גרטרוד בל
מארק לואיס ג'ונס - פרנק
ג'ני אגאטר - פלורנס בל
דייוויד קלדר - יו בל
כריסטופר פולפורד - וינסטון צ'רצ'יל
בכורת הסרט התקיימה בפברואר 2015 במסגרת פסטיבל הסרטים מספר 65 של ברלין.
לאחר מכן הוצג בתיאטרון בגרמניה ב-3 בספטמבר 2015. בנובמבר 2015 הוקרן בפסטיבל AFI.
בסתיו 2015 חברת אטלס רכשה את זכויות ההפצה של הסרט, לאחר מכן באביב 2017 זכויות ההפצה היו שייכות לחברות IFC Films.
הטריילר הראשון הרשמי פורסם ב-13 ביוני 2015, השני יצא לאור חודש לאחר מכן.
הסרט קיבל בעיקר ביקורות שליליות מהמבקרים.
בביקורת של אתר ynet כינו את הסרט "שממון ושעמומון", הוסיפו לומר כי מדובר בדרמה מיושנת, דביקה, שגרתית ומשעממת.
לעומת הביקורות על הסרט, הופעותיהם של קידמן, פטינסון, פרנקו ולואיס שובחו על ידי המבקרים והגולשים.
מלכת הלבבות (בספרדית: Reina De Corazones) היא טלנובלה אמריקאית בשפה הספרדית שנוצרה על ידי Telemundo בכיכובם של פאולה נונייז, אאוחניו סייר, לאורה פלורס, חואן סולר וקתרין סיאצ'וקה.
כשריינה וניקולס נפגשים ברור להם שזאת אהבת אמת הם מחליטים להתחתן מהיום הראשון בו הכירו אך ביום החתונה ניקולס לא מגיע הוא מחוסר הכרה לאחר שהותקף על ידי אנשיו של המאפיונר ויקטור דה רוסס שבתו התאבדה בגלל אהבה כוזבת לניקולס.
כשניקולס מתאושש, הוא מגלה שהוא עומד בפני מאסר ממושך בגין סחר בסמים.
כאילו לא די בכך שהופלל, מספרים לו שריינה אהובתו היא האישה שהסגירה אותו למשטרה.
מאותו הרגע חייהם של ריינה וניקולס הופכים לגיהנום.
היא נשארת לבד ובהריון מניקולס, והוא במאסר, משוכנע שהאישה שאהב בגדה בו.
לעזרתה של ריינה נחלץ ויקטור, האיש שהפליל את ניקולס, והוא זה שתומך בה מהרגע שבו היא יולדת את בתה.
שמונה שנים חולפות ויום החתונה של ריינה וויקטור מגיע.
ריינה מבחינה בניקולס בפתח הכנסייה, רצה אחריו לכביש ונדרסת.
ימים לאחר מכן, ריינה מתעוררת כשהיא אינה זוכרת דבר משמונה השנים האחרונות של חייה.
ריינה נאלצת לבנות כעת את עברה מחדש ולגלות את האמת על חייה.
הדבר יהיה קשה מאוד עבורה שכן ויקטור ינצל את המצב כדי לשכנע אותה שהוא אהבת חייה ואבי בתה.
ניקולס, שבינתיים השתחרר מהכלא, נחוש לנקום בריינה וויקטור, כיוון שהוא מאמין בכל לבו שהם היו האחראים לשליחתו הלא מוצדקת לכלא.
שקרים, תככים, שחיתות וכסף גדול יעמדו בדרכם של ריינה וניקולס, שיצטרכו להילחם על הדבר היחיד ששווה להילחם עליו – האהבה שלהם.
ריינה אורטיס \ מלכת הלבבות (פאולה נונייז) ריינה היא תופרת צנועה שהתייתמה בגיל צעיר.
היא גרה עם אמה החורגת ואחותה למחצה, איתן יש לה מערכת יחסים בעייתית.
חברתה הטובה ביותר היא קוני.
היא מתלווה לאסטפניה בחתונתה ושם היא פוגשת את ניקולס, בו היא מתאהבת.
הם קובעים להתחתן אך ביום החתונה אסטפניה מגיעה ומודיעה לה שניקולס מת.
ריינה מתעלפת ומתעוררת בבית החולים שם היא מגלה שהיא בהריון מניקולס לעזרת ריינה נחלץ ויקטור האיש שגרם לניקולס חיים אומללים הוא לוקח אותה תחת חסותו, היא יולדת את ביתה קלרה.
לאחר 8 שנים היא מסכימה להתחתן איתו, בחושבה שניקולס מת.
בדיוק כשהטקס נגמר מופיע ניקולס בפתח הכנסייה והיא רצה אחריו ונדרסת, מה שגורם לה לשכוח את 8 השנים האחרונות.
מתברר שבמשך 8 השנים ויקטור התעלל בה והזריק לה חומרים מסוכנים שגרמו לה לשכוח דברים.
היא מתאהבת מחדש בחוויאר (ניקולס) ולבסוף מתחתנת איתו, ונולד להם עוד ילד.
ביתה של אסונסיון, אחותו של פטריסיו.
מוכרת כמעצבת שמלות מפורסמת בשם "מלכת הלבבות".
רוצים להרוג אותה כנקמה על מה שאביה עשה., לבסוף היא ניצלנת בידי חוויאר ריינה יורה בוויקטור וריינה וחוויאר מתחתנים .
ניקולס נונייס \ חוויאר בוליבר \ חוויאר דה רוסס \ "הדרקון" (אאוחניו סייר) ניקולס הוא רווק אטרקטיבי שאוהב לשחק פוקר בבתי הקזינו בלאס וגאס.
הוא עובד בתור נער חנייה ומתאהב בריינה ממבט ראשון והם מנהלים זוגיות לוהטת, אך הקשר שלהם נקטע בגלל ויקטור, שחושב שביתו קמילה התאבדה בגלל אהבתה לניקולס ורוצה לנקום ואסטפניה, שהתאהבה בו.
ויקטור גורם לניקולס להישלח לכלא, ואסטפניה מספרת לניקולס שריינה שיתפה פעולה עם ויקטור.
בכלא ניקולס פוגש את לסרו ואת רוקי, ונבחר להיות סוכן חשאי.
לאחר 8 שנים הוא נשלח לפתות את אשתו של ויקטור ריינה, כדי להפיל את שניהם, בעודו משוכנע שריינה היא זו שהכניסה אותו לכלא.
הוא משוכנע שביתה של ריינה, קלרה, איתה יש לו כימיה מידית היא ביתו של ויקטור, ולא יודע שהיא בעצם הבת שלו גילה כי ריינה צדקה כל הזמן הזה ושקלרה היא בתו .
הוא מתחתן עם אסטפניה ונולד להם ילד שמת.
כשהיה תינוק אימו השאירה אותו בארגז בכנסייה עם שרשרת.
הוא מתחזה לנהג פרטי וגורם לוויקטור להעסיק אותו, וריינה מתאהבת בו שוב למרות שהיא לא זוכרת דבר ממה שקרה.
הוא מגלה שהוא בנה של הסוכנת סמית' ובנו של אוקטביו דה רוסס, אביו של ויקטור.
לאחר מותו של אוקטביו, חוויאר יורש את כל הונו.
הוא הופך לראש סוכנות הביון ויקטור חוטף את ניקולס ומוחק את זכרונו אבל ג'קי מצילה אותו והוא מצליח לשחרר את ריינה שנחטפה בסוף הסדרה ריינה והוא מתחתנים ונולד להם עוד ילד.
ויקטור דה רוסס \ הבז השחור (חואן סולר) ויקטור הוא גבר בעל עוצמה רבה, איש עסקים שיכול להשיג כל דבר שהוא חפץ בו.
מאחורי החזות המפוארת שלו עומד אדם שאפתן, אכזרי וחסר מצפון.
הוא נשוי לסוסנה ולהם שתי בנות, קמילה וגרטה.
ויקטור נוקם בניקולס, שאותו הוא מאשים במות בתו, וכדי להכאיב לו עוד יותר, הוא לוקח לניקולס את ריינה אהובתו ומתחתן איתה, למרות שהיא מעולם לא אהבה אותו.
הוא מגלה שניקולס הוא אחיו למחצה ומאוד לא מרוצה מכך.
הוא מאוהב בריינה אך היא לא מחזירה לו אהבה.
הוא רוצח אנשים בעזרת צמיד שמשאיר סימן של יהלום על הצוואר.
לו ולסוסנה נולדה תינוקת מתה באותו היום שאסטפניה ילדה את הבת שלה ושלו ולכן ויקטור החליף בין התינוקות ואמר לאסטפניה שהתינוקת מתה.
נולד לו ולאליסיה בן שהוחלף על ידי אסטפניה בתינוק המת שלה, בסוף העונה ריינה יורה בו והוא מת.
אסטפניה פרז הידלגו \ מלכת היהלומים (קתרין סיאקוצ'ה) אסטפניה פרס אידלגו היא אישה יפה.
בילדותה רצחו את הוריה מול עיניה והיא ניצלה תודות לכך שהעמידה פנים שהיא בובה.
היא השתתפה בסרטים ארוטיים כדי להתפרנס, היא מתאהבת בניקולס ונעשית אובססיבית כלפיו.
נולדה לה ילדה מרומן עם ויקטור אך ויקטור שיקר לה שהתינוקת מתה.
היא רצחה את אבא של ריינה.
יש לה אח קטן בשם פרננדו (פיקאסו) שהוא גם אחיה של ריינה, ועוד אח בשם צ'יצ'ה, שהוא בעצם חואנחו שנולד כתוצאה מרומן שניהל אביה עם אחת המשרתות.
היא שיקרה לריינה שניקולס מת בכלא משום שהתאהבה בו היא עושה הכל כדי להפריד בינו לבין ריינה.
נולד לה ולניקולס ילד מת, אז היא לוקחת את הבן של אליסיה וויקטור, בסוף העונה היא משתגעת ומתאבדת.
שרה \ סמית \ וירחיניה דה לה וגה (לאורה פלורס) סמית היא אמו של ניקולס וסבתה של קלרה היא נטשה את ניקולס בפתח הכנסייה בהיותו תינוק.
היא סוכנת של הביון החשאי והיא משחררת את ניקולס מהכלא ודואגת שיהפוך לסוכן סמוי שיבצע חקירה בסחר היהלומים והזהב.
היא אהובתם הנצחית של אוקטביו וחרונימו דה רוסס.
לסרו לייבה (קרלוס פרו) הוא חברם הטוב ביותר של ניקולס וחואנחו.
את ניקולס הוא הכיר בכלא ומשם הפכו לחברים טובים, והוא אחיה הגדול של קוני, חברתה הטובה ביותר של ריינה.
יש לו בן בשם רומן, ובת בשם אגתה.
הוא גבר צנוע ואמיץ שאוהב אקסטרים.
לסרו ואחותו גדלו בבית יתומים ללא משפחה אוהבת, והשהות שלו בכלא הפכה אותו לאדם טוב.
מתאהב בגרטה, אך ויקטור, אביה, מתנגד לקשר ביניהם.
גרטה נכנסת להריון אבל עוברת ניתוח שמשאיר אותה בקומה.
ויקטור משקר ללסרו שהיא איבדה את התינוק ולא נותן לו לראות את גרטה יותר.
הוא מקבל עבודה בסוכנות הביון והוא נהייה ידיד של ג'קי ומתחיל לעבוד איתה בתור פתולוג.
מוצא את בתו אגתה בתוך שיחים מחוץ לכנסייה (הוא עדיין לא יודע שהיא בתו) הוא וג'קי מוצאים אותה ומאמצים אותה.
רק לאחר מכן לסרו מגלה שאגתה היא הבת שלו ושל גרטה, והוא וג'קי נהיים זוג.
בפרק האחרון גרטה חוזרת לפגוש את הבת שלה אך לסרו בוחר להישאר עם ג'קי.
גרטה דה רוסס (ג'רלדין אלחנדרה גלוואן) גרטה היא בתם של ויקטור ואסטפניה אך היא אינה יודעת זאת, כל חייה חשבה שאמה היא סוסנה.
היא גדלה כנסיכה ולא ידעה כאב עד מות אחותה קמילה, גרטה החלה למרוד והסתכסכה עם אביה.
היא הפסיקה ללבוש בגדים צבעוניים כי היא לא רוצה זכר לחייה הקודמים אך כשהיא פוגשת בלסרו הם מתאהבים למרות התנגדותו של אביה.
היא עוברת תאונה שמשאירה אותה משותקת בכל הגפיים, ובמקביל נכנסת להריון מלסרו.
היא מחליטה לעבור ניתוח שיוכל לרפא אותה.
הניתוח עובד אבל היא נכנסת לקומה.
היא יולדת את התינוקת בלי לדעת וכמה חודשים לאחר מכן מתעוררת מהתרדמת.
כשהייתה בפנימיה בלונדון היא רצחה את שותפתה לחדר כי היא צחקה עליה.
כשהיא מגלה שהחקירה נפתחת מחדש היא מחליטה לזייף את המוות שלה כדי שתוכל לברוח, חוזרת מאוחר יותר בשביל לפגוש את בתה.
קונסטנטה "קוני" לייבה (מריה לואיסה פלורס) קוני היא אחותו של לסרו דודתם של רומן ואגתה והחברה הכי טובה של ריינה, היא בחורה טובה ורומנטית.
מתאהבת באיסידרו אך מחליטה להתחתן עם כריסטיאן.
היא החלה לעסוק בתפירה בזכות ריינה וחייה החלו להשתנות.
מתחתנת עם איסידרו ,בסוף הסדרה הם מגדלים את הבן של ויקטור
איסידרו קסטיו (פאולו קודו) איסידרו הוא העוזר והנהג של ויקטור, אך למעשה הוא עושה את כל העבודה המלוכלכת שלו.
איסידרו גדל בסביבת מאפיונרים וגאה במה שהוא עושה.
הוא אדם יהיר ונוקשה, שלא מראה את הצד הפגיע שלו, עד שקוני מגיעה לחייו גרומת לו להרגיש אהבה ולהטיל ספק בעיסוקו כפושע.
הוא מתחיל להשתנות ולהפוך לאדם טוב הוא בוגד בוויקטור לאחר שחטף את קוני איסידרו מציל את ניקולס מהמתנקש והופך לסוכן ביון.
בסוף הסדרה הוא מתחתן עם קוני ומגדל איתה את הבן של ויקטור
כריסטיאן פלסיוס (סבסטיאן פראט) כריסטיאן הוא חברו הטוב ביותר של ויקטור ואיש חוק שעובד במשטרה.
הוא גדל בניו יורק למשפחה ממעמד הביניים ותמיד אהב סכנות.
כאשר הגיע הזמן לבחור, הוא העדיף להיות בצד של החוק.
כריסטיאן התחתן מבלי להיות באמת מאוהב והנישואים שלו הסתיימו באופן טראגי עם מות אשתו.
הוא אובססיבי לעבודה ועקב כך סיים מערכות יחסים רבות.
כל זה ישתנה כאשר הוא יכיר את קוני ויתאהב בה.
חואנחו "חוסה" גרסיה (פבלו אסר)חואנחו - חואנחו הוא חברו הטוב של ניקולס הוא מהגר לארצות הברית כדי למצוא עבודה ולשלוח כסף למשפחתו.
נשים רבות מסתחררות ממנו אך הכל ישתנה שיכיר את סוסנה אישה המבוגרת ממנו בכמה שנים.
לו ולסוסנה מת בן, אך בסוף העונה נולדים להם 3 ילדים.
היה חלק מהרעים כל הזמן אך מתחרט על מעשיו בגלל סוסנה.
סוסנה סנטיאנה \ דה רוסס (וונדה דיסידרו) גרושתו של ויקטור ואמה של גרטה קמילה, עקרת בית פשוטה.
אך בסיום נישואיה האומללים ולאחר דיכאון הופכת לאישה משגשגת חזקה ואמיצה, מתחילה הכל מהתחלה ונסחפת לסיפור אהבה שמשנה את חייה לנצח.
מתחתנת עם חואנחו גבר הצעיר ממנה.
אוקטביו דה רוסס \ חרונימו (הנרי זאקה) הוא אביהם של ויקטור וניקולס, הוא אדם בעל עוצמה ופעיל יחסית לגילו נראה שהוא חזק אך בעצם הוא אומלל תמיד צריך להגיד עליו את המילה האחרונה, אהבה סודית ייסרה אותו במשך שנים.
הוא מבריח את אבני החן היקרות בעולם.
אסונסיון \ מרוחה טורס (מריסה דל פורטיו) אסונסיון היא מנהלת משק באחוזת דה רוסס, אמם של ריינה ופטריסיו וסבתה של קלרה היא יודעת כל מה שקורה באחוזה, הדבר שהיא הכי מתחרטת עליו הוא נטישת ילדיה.
דלפינה אורטיס (פריסילה פרלס) דלפינה היא אחותה החורגת של ריינה היא סקסית ומרשימה, היא רוצה שהגברים יחשקו בה.
מטרתה כמו אמה כרמן למצוא בעל עשיר שיאהב אותה, היא מקנאת בריינה בשל יופייה ולכן יחסיה איתה נעים בן שנאה להערצה.
כרמן סוליס (רוסלינדה רודריגס) היא אמה החורגת של ריינה היא התחתנה עם אביה מתוך מחשבה שהוא מיליונר אך שהבינה שזה לא נכון היא החליטה שני דברים, להעיף את ריינה מחייה ולגרום לה סבל והשני למצוא בעל עשיר.
רוקי בלבואה (אזקיאל מונטלט) רוקי הוא סוכן בשירות הביון הוא אדם בלי משפחה ככל הנראה עבודתו כל חייו יש לו כל מיני סוגי פנים הוא אדם טוב וחבר נאמן הוא הסתנן לכלא ושם גילה את הפוטנציאל של ניקולס להפוך לסוכן חשאי.
רומן לייבה \ פואנטס (עמנואל פרז) רומן הוא בנם של לסרו ומרים, יחסית לגיל הצעיר שלו הוא חווה דברים שילד בגילו לא צריך לחוות הוא קשוח ועם פוגעים בו הוא לא מראה זאת.
קלרה אורטיס \ דה רוסס (ניקול אפולינו) קלרה היא ביתם של ריינה וניקולס אך היא גדלה בידיעה שהיא הבת של ויקטור היא נסיכה קטנה שחייה בבועה מאושרת.
החיה האהובה עליה היא דרקון.
קמילה דה רוסס \ סנטיאנה (טאלי גרסיה) בתה של סוסנה של ויקטור (לא בתו הביולוגית של ויקטור).
חושבים שהתאבדה בשל אהבה כוזבת לניקולס אך מתגלה לבסוף כי דמיאן סחט אותה.
פטריסיו פיקאסו \ גרגוריו פרז\פרננדו סאן חואן (סרחיו מור) אחיה הקטן של אסטפניה ואחיה הגדול של ריינה אמו אסונסיון נטשה אותו ואת אחותו ריינה בילדותם, הוא מתאהב בסמית והופך לבן זוגה.
ז'קלין ג'קי \ ד"ר מונטויה (מריצה בוטמיקה) אשתו לשעבר של פטריסיו עובדת כרופאה בסוכנות הביון מתיידדת עם לסרו והופכת לבת זוגו.
אגתה - בתם של לסרו וגרטה.
מרים פואנטס (פלומה מרקס) מרים היא אישה שאוהבת את הרוח והאופנועים היא גדלה בחברה רעה ופשע.
יש לה בן שבו היא מזלזלת.
מכורה לסמים ובסוף נרצחת על ידי מנת יצר שנתנה לה אסטפניה.
דמיאן (גידו מסרי) .דמיאן הוא החבר המיליונר של גרטה.
הוא גבר נאה, מתנשא ושתלטן.
דמיאן גדל במשפחה אמידה שחיה בלאס וגאס והוא לא מתייחס יפה לאנשים שעובדים תחתיו.
הוא מאוד ציני, אך עמוק בפנים הוא פחדן.
דמיאן מסתיר את תשוקתו להימורים, אך הוריו, שגילו זאת, שמו גבול לבזבוזים שלו והפסיקו לשלוח לו כסף.
הוא צובר חובות אבל מאמין שגרטה, זוגתו העשירה, תפתור את כל בעיותיו.
לרוע מזלו, הוא לא צפה שסודות העבר ירדפו אותו ויחרצו את גורלו.
פרנק מרינו (גבריאל קורונל) פרנק הוא סוכן בשירות הביון, שאחראי על המשימות החשובות ביותר של הארגון.
לצורך התפקיד הוא התאמן רבות ובתקופה הזו הוא התיידד עם חוויאר.
עם זאת, אהבה של אישה אחת הופכת אותם לאויבים מרים.
רנטה דה רוסס (מוזכרת) אמו של ויקטור שלחה רוצחים שכירים כדי להרוג את סמית כי ניהלה רומן עם בעלה בהמשך הסדרה מתגלה כי אוקטביו הרג אותה.
אמיליה - בחורה שעוזרת לניקולס לאחר שברח מהמעבדה
אליסיה פלסיוס - אחותו של כריסטיאן שמאיימת על קוני מכונה הקוברה במהלך הסדרה התחתנה עם ויקטור ונולד להם ילד אחר ויקטור הורג אותה.
אוקטביו דה רוסס - (הנרי זאקה) אחיו למחצה של חרונימו אשר נכלא בבית חולים הפסיכיאטי יותר מ-50 שנה
פס אגירה - סבתו של ויקטור וסבתא רבתא של גרטה נרצחה בידי לופס
לופס - העוזר של אסטפניה אבל למעשה בגד בה וגנב ממנה נרצח בידי אסטפניה
יולנדה - העוזרת בבית של אסטפניה שמתאהבת בחואנחו נרצחה בידי אסטפניה
נרון דה רוסס - בנם של אליסיה וויקטור ואח למחצה של גרטה, בסוף הסדרה קוני ואיסידרו מגדלים אותו לאחר שהוריו נפטרו.
"מלכת השושנים" הוא סינגל של הזמרת הישראלית עדן בן זקן, שיצא בשנת 2015 והפך לשיר הפריצה שלה.
השיר נכתב והולחן על ידי דולב רם ופן חזות, והופק מוזיקלית על ידי ינון יהל.
השיר זכה להצלחה מסחרית עצומה, הפך לאחד הלהיטים הגדולים ביותר בישראל באותה שנה, וזכה למעמד של נקודת מפנה בקריירה של היוצרת והמבצעת כאחד.
בן זקן התפרסמה לראשונה בשנת 2013, כאשר הגיעה למקום השני בעונה הראשונה של תוכנית הריאליטי המוזיקלית "אקס פקטור ישראל".
בתוכנית בלטה בעיקר בביצועים לשירים באנגלית ובסגנון פופ מערבי, אולם עם סיום התחרות לא הצליחה לפרוץ מיידית עם להיט מקורי משמעותי.
בשנת 2015 חברו אליה שני יוצרים צעירים בתחילת דרכם – דולב רם ופן חזות.
עד לאותה תקופה טרם זכו להצלחה גדולה.
מנהלה של עדן, לירון פרנקו, חיפש דרך לרענן את הקריירה שלה ולהעניק לה זהות מוזיקלית ברורה.
הוא קיבל הצעה לשתף את בן זקן באירועי מצעד הגאווה בתל אביב עם שיר נושא חדש.
לצורך כך פנה לרם וחזות, בבקשה לכתוב שיר קצבי ואירוני, בהשראת להיטו של עומר אדם "תל אביב".
רם וחזות נדרשו לכתוב שיר בתוך ארבעה ימים בלבד.
למרות שהרפרטואר שלהם התבסס עד אז בעיקר על בלדות, הם ניסו ליצור שיר קצבי המתאים למצעד הגאווה ולמסיבות.
השורה הראשונה שנכתבה הייתה: "תמיד הוא בא אליי במכונית עם גג פתוח", הצעה של רם.
בהמשך חיבר חזות באופן ספונטני את הביטוי "מלכת השושנים", שהפך לכינוי המזוהה ביותר עם בן זקן מאז.
מקור הביטוי לא היה מתוכנן, אלא הגיע מתוך אינטואיציה רגעית.
הכתיבה התבצעה באווירה קלילה, מאולתרת ולעיתים הומוריסטית, עם שורות שנשקלו ברצינות גם אם נולדו כבדיחה.
כדי לשוות לשיר אותנטיות קהילתית, שיתפו היוצרים נציגים ממצעד הגאווה שהציעו מילים מהלקסיקון המקומי, ביניהן המילה "פאטוץ'".
חזות הסתייג מהשיר בתחילה, ואף חשש לשלוח אותו לפרנקו מחשש לביקורת על פשטות הטקסט.
גם פרנקו עצמו חשב שהכינוי "מלכת השושנים" נשמע רדוד.
אולם בן זקן, שקיבלה את הסקיצה, התלהבה באופן חריג והצהירה שהשיר "נולד בשבילה".
על אף התנגדויות מצד קרוביה שטענו כי מדובר בשיר "ערסי מדי", התעקשה בן זקן להמשיך עם השיר, ואף הקליטה סקיצה בביתו של חזות בתל אביב.
הסקיצה נשלחה אל המפיק המוזיקלי ינון יהל שזיהה את הפוטנציאל בשיר מיד, אך ביקש לעדן את ההפקה: צליל האקורדיון המקורי הוחלף בכלי נשיפה שסומפלו ליצירת אווירה קלילה.
במקום מעברי תופים רגילים שולבו קריאות, צעקות ואפקטים קוליים ("פרה, פרה", "הו-וואי").
הוספו קולות רקע המדמים קהל במסיבה.
לשיר נכתב סי-פארט באנגלית שרם וחזות הקליטו אותו בעצמם, כהומור, אך הוא נשאר בגרסה הסופית.
בתחילה התקשה יהל לקבל את ביצועיה של בן זקן באולפן, וחש כי היא אדישה לטקסט.
לאחר מספר סשנים נוספים, בן זקן שיפרה את הפרשנות הקולית, והוקלטו טייקים מלאי שובבות ואנרגיה.
למרות ביקורת על פשטות הטקסט, בן זקן טענה כי מדובר ב"שיר נשמה", המעניק תחושת עוצמה לנשים ומתחבר לרגשות הקהל.
הוא הופיע באלבום הבכורה של בן זקן הנושא את אותו שם.
ב-2017 הוציאה בן זקן גרסה אקוסטית של השיר במסגרת סרטון פרסומת למותג פיוז טי.
עם יציאתו הפך "מלכת השושנים" ללהיט גדול: ביוטיוב נצברו עשרות מיליוני צפיות תוך זמן קצר ונחשב אחד השירים הישראלים הנצפים ביותר.
הוא הושמע רבות בתחנות הרדיו והפך לשיר מזוהה עם קהילת הלהט"ב ועם מסיבות קיץ בישראל.
השיר ביסס את מעמדה של בן זקן כאחת הזמרות הפופולריות בארץ, והעניק לה זהות מוזיקלית ייחודית.
רם וחזות הפכו ליוצרים מבוקשים, ועבדו בהמשך עם אמנים בולטים כמו אייל גולן, דודו אהרון, שרית חדד ועדן בן זקן עצמה.
בעקבות הצלחת השיר, החלה להיות בן זקן מכונה בתקשורת לעיתים בשם "מלכת השושנים".
מלכת השושנים הוא אלבום הבכורה של הזמרת הישראלית עדן בן זקן.
האלבום יצא לאור ב-3 בספטמבר 2015, על ידי חברות התקליטים ארומה מיוזיק, Mobile1 Music, ושרית הפקות.
מהאלבום יצאו חמישה סינגלים, כשהשניים הבולטים ביותר הם שיר הנושא, והלהיט "פיסה מזכרוני".
לאחר חמישה חודשים מצאתו, זכה האלבום לתואר "אלבום זהב", על מכירות של 20,000 עותקים, לתואר "אלבום פלטינה", על מכירות של 40,000 עותקים, ולתואר "אלבום פלטינה משולש" על יותר מ-50 אלף שימושים דיגיטליים.
לכל אחד מהם פרט ל"שיכורים מאהבה", יצא קליפ רשמי שזכה להצלחה חסרת תקדים.
"מנגינה" - יצא לאור ב-11 בינואר 2015, כסינגל הבכורה של עדן בן זקן, וכסינגל הראשון מתוך האלבום.
השיר נכתב והולחן על ידי דנה לפידות וחנה לפידות, והופק על ידי אייל פרידמן, וזכה להצלחה רבה עם צאתו, כאשר הגיע אל המקום ה-16 ברדיו אמצע הדרך, ה-6 במדיה פורסט, וה-6 במדיה פורסט TV.
הקליפ של השיר צבר למעלה מ-11 מיליון צפיות, מה שהופך אותו לקליפ ה-10 הנצפה ביותר של בן זקן.
"מלכת השושנים" - יצא לאור ב-28 במאי 2015, כסינגל השני מתוך האלבום, וכשיר הנושא מתוכו.
את השיר כתבו והלחינו דולב רם ופן חזות, וינון יהל הפיק אותו.
השיר היה לשיר הרשמי של מצעד הגאווה שהתקיים באותה השנה, שם ביצעה אותו עדן בן זקן בהופעה חיה.
עד שנת 2017, היה הקליפ של השיר, לקליפ הנשי הישראלי הנצפה ביותר ביוטיוב.
מאוחר יותר, עקפה אותו אגם בוחבוט עם הקליפ לשירה "כמו בריו", ומחזיקה בשיא הזמרת נטע ברזילי עם הקליפ לשירה, "Toy".
בקליפ, ניתן לראות את בן זקן שרה ברחובות עם רקדני ליווי, וסצנות נוספות.
נכון ל-23 ביוני 2020, מונה הצפיות של הקליפ עומד על כ-36 מיליון צפיות.
לשיר יצא רמיקס רשמי שנעשה על ידי ינון יהל ומור אברהמי.
הרמיקס נכלל באלבום כרצועת בונוס.
עם יציאתו נכנס השיר אל המקום ה-12 במצעד של רשת ג', ה-5 ברדיו אמצע הדרך, ה-4 במדיה פורסט, וה-3 במדיה פורסט TV.
"שיכורים מאהבה" - יצא לאור ב-9 באוגוסט 2015, כסינגל השלישי מתוך האלבום.
בדומה לקודמו, נכתב והולחן השיר על ידי דולב רם ופן חזות, והופק על ידי ינון יהל.
השיר זכה להצלחה רבה כאשר הגיע אל ה-20 במצעד של רשת ג', ה-14 ברדיו אמצע הדרך, וה-3 במדיה פורסט.
ביוטיוב זכה האודיו של השיר להצלחה חסרת תקדים גם כן, כאשר צבע למעלה מ-8 מיליון צפיות.
"פיסה מזכרוני" - יצא לאור ב-6 באוקטובר 2015, כסינגל הרביעי מתוך האלבום.
השיר נכתב והולחן על ידי אורי בן ארי, והופק על ידי דודו קומה.
במצעדים הפך השיר למצליח ביותר מתוך האלבום כאשר הגיע אל המקום ה-1 במצעד של רשת ג', ה-1 ברדיו אמצע הדרך, ה-2 במדיה פורסט, וה-7 בגלגלצ.
במצעד סוף השנה של רשת ג' הגיע השיר אל המקום ה-28, ובמצעד סוף השנה של גלגלצ הגיע אל המקום ה-20. השיר היה לשיר הראשון של בן זקן אשר נכנס למצעדי סוף שנה כלשהם, וביוטיוב אף צבר קרוב ל-7 מיליון צפיות.
"אלבינה" - יצא לאור ב-30 בדצמבר 2015, כסינגל החמישי והאחרון מתוך האלבום.
השיר נכתב והולחן על ידי צ'ארלס איגוי ודולב רם, והופק על ידי יעקב למאי.
עם יציאתו נכנס השיר אל המקום ה-11 במצעד של רשת ג', ה-7 במדיה פורסט TV, ה-13 ברדיו אמצע הדרך, וה-8 בגלגלצ.
לשיר יצא קליפ שהפך לוויראלי וצבר קרוב ל-4 מיליון צפיות.
"מלכת העלים: הטקס האפל" הוא שמו של סרט אימה מיסטי בבימויו של סביאטוסלב פודגאייבסקי.
מרכז העלילה סובב סביב טקס עתיק בן מאות שנים, אשר לפי האגדה יכול לזמן את "מלכת העלים" באמצעות איור של דלת ומדרגות על גבי מראה ובקריאת שמה 3 פעמים.
ארבעה צעירים מחליטים כדרך הלצה לזמן אותה, אך כשאחד אחרי השני הם מוצאים את מותם החבורה מתחילה להבין שהם העלו מן האוב דבר איום ונורא שעלול להביא עליהם את סופם.
איגור חריפונוב — אנטון, אביה של אניה
יבגניה לוזה — אמה של אניה
מריה פומינה — נערה עם טבעת
נטליה דומרצקאיה — המורה של אניה
"מלכת היופי שלי" הוא סינגל שהוקלט על ידי הזמר הישראלי אייל גולן.
השיר הוקלט על ידי גולן בשנת 2004 והושמע בתחנות רדיו במהלך שנת 2005. השיר נכתב על ידי הפזמונאי יוסי גיספן והולחן על ידי המלחין עדי לאון.
הרעיון לכתיבת השיר נולד כשנה לאחר נישואיהם של אייל גולן עם אשתו באותה עת, מלכת היופי לשנת 2001 אילנית לוי.
השיר הגיע למקום העשרים במצעד הפזמונים העברי השנתי של רשת ג' לשנת ה'תשס"ה.
כמו כן זכה השיר למקום השמונה עשרה ב"מצעד שירי אייל גולן" בשנת 2009. השיר הושמע גם במצעדי הפזמונים השבועיים של רשת ג' במהלך כשלושה חודשים והשיא היה באפריל כשהגיע למקום השני באותו שבוע.
הפופולריות הרבה של השיר, שנכלל באלבום מציאות אחרת, תרמה לכך שגיספן זכה באותה שנה בפרס שר התרבות ל"כותב השנה" לשנה האזרחית.
מלכת הכיתה הוא סרט נעורים ישראלי משנת 1986 בבימויו של יצחק צפל ישורון, שגם כתב את התסריט, עם אלון אבוטבול, יצחק בן נר ואביטל באר בתפקידים הראשיים.
הסרט צולם בכפר הנוער מאיר שפיה והוא מתאר יחסים מורכבים בין התלמידים לבין עצמם וביניהם למורים, של אהבה, שנאה וגזענות.
הוא מספר את סיפורה של בחורה קצת אבודה בכיתת נערים ונערות שהולכת לאיבוד בין כל מיני גברים.
הוא מספר גם על מורה שמנסה להנהיג בבית הספר עקרונות של צדק ללא הצלחה.
פנימיית נוער, 1985. התלמידים באים ממשפחות הרוסות ומשכונות מצוקה וקשה להשתלט עליהם.
הם מתפרעים בשיעורים ורק המורה להיסטוריה אלכס (יצחק בן נר) מסוגל להשתלט עליהם ולהעמידם במקומם.
מנהל הפנימייה (שמואל שילה) רוצה "שקט תעשייתי" ומתקשה אף הוא להשליט סדר.
אלכס הוא מושבניק אלמן אב לשני ילדים.
הוא בעל ערכים מוצקים - אהבת האדם, סובלנות עזרה הדדית אותם הוא מנסה להעביר ללא הצלחה לתלמידיו.
אנריקה (אלון אבוטבול) הוא נער בן 17 משכונת מצוקה ונוטה לאלימות.
הוא מחזר אחרי מנהיגת הכיתה, מלכה (אביטל באר) שהיא בתו של סרסור ישראלי שחי בגרמניה.
היא נערתו של אנריקה אך מחבבת את שלום (רענן חפץ) העדין ומחזרת אחרי אלכס המורה.
אלכס יוזם רעיון חינוכי שיעסיק את התלמידים - בניית דאון ממונע.
אנריקה מתמנה למנהל הפרויקט ומסתייע בשלום ובג'ורג' (ג'וני ערביד), תלמיד ערבי נוצרי.
עד מהרה פורץ סכסוך בין שלושתם.
אנריקה מזמין למקום את חבריו הבריונים מהשכונה הם חובטים קשות בג'ורג' ואביו מוציא אותו מהפנימייה.